עוז אלמוג

עוז אלמוג (נולד ב-4 במאי 1960) הוא סוציולוג והיסטוריון ישראלי, החוקר את החברה והתרבות בישראל החל מתקופת היישוב; פרופסור באוניברסיטת חיפה.

ביוגרפיה
אלמוג הוא בנם של ד"ר גאולה אלמוג, כותבת לילדים וחוקרת ספרות הילדים, ושל זאב אלמוג, מפקד חיל הים לשעבר. הוא בוגר בית הספר הריאלי בחיפה. את התארים הראשונים שלו, בפילוסופיה ובסוציולוגיה ואנתרופולוגיה, וכן את התואר השני בסוציולוגיה, השלים באוניברסיטת תל אביב. את הדוקטורט בסוציולוגיה קיבל באוניברסיטת חיפה.

עוז אלמוג מתראיין בקביעות בכלי התקשורת בארץ ובעולם על תופעות שונות בחברה הישראלית, ומרצה בכנסים וימי עיון העוסקים בתרבות הישראלית. אלמוג משמש כיועץ למוזיאונים ומוסדות מחקר, לכלי תקשורת ולמוסדות ממשלתיים וציבוריים שונים. בין המפיקים שנעזרו בשירותיו המקצועיים נמנים: מפיקי סדרת הכתבות של ה-BBC על ישראל (לרגל שנת היובל), מפיקי הסדרה "תקומה" (סדרה היסטורית על תולדות המדינה לרגל יובל למדינת ישראל, ערוץ 1, 1998), מפיקי הסדרה "סוסיתא בחלל" (סדרה תיעודית היתולית על תולדות התרבות הפופולרית בישראל, ערוץ 8, 1998) ומפיקי הסדרה "סקס ישראלי" בכבלים (2003).

אלמוג הוא פרופסור בחוג ללימודי ארץ ישראל באוניברסיטת חיפה משנת 2004 ועמית מחקר בכיר במוסד נאמן למדיניות ציבורית בטכניון משנת 2007.

ב-2010 מונה ליו"ר "ועדת המקצוע להוראת מדעי החברה – סוציולוגיה" במשרד החינוך.

נשוי לד"ר תמר אלמוג, המלמדת בפקולטה לחינוך באוניברסיטת חיפה. גיסו הוא הפיזיקאי פרופ' חיים דימנט מאוניברסיטת תל אביב.

מכּתביו
 הצבר - דיוקן. תל אביב: עם עובד, תשנ"ז 1997.
ספר שיצא לאור בשנת 1997 ועוסק בתרבות הישראלית בתקופת היישוב ובדמותו של ה"צבר". הספר זכה בפרס ע"ש איש-שלום מטעם יד יצחק בן-צבי, הצליח גם בקהל הרחב והיה רב-מכר. הספר יצא לאור גם באנגלית: The Sabra: The Creation of the New Jew. Berkeley, California, University of California Press, December 2000
 פרידה משרוליק - שינוי ערכים באליטה הישראלית: חיפה, אוניברסיטת חיפה וזמורה ביתן, תשס"ד 2004
ספר שיצא לאור ב-2004. זהו ספר בעל אופי אנציקלופדי (כאלף וארבע מאות עמודים בשני כרכים) הסוקר את התמורות הערכיות שעברה השכבה החילונית-משכילה-מבוססת בישראל מקום המדינה ועד ימינו (בתחומי התקשורת, המשפט, האמנות, המשפחה, ועוד) ואת דעיכתה של תרבות הפטריוטיזם הציוני, למעשה. הספר סוקר ומסביר מתי, כיצד ומדוע ירש מודל ה"יאפי" את מודל ה"צבר". כתב היד של ספר זה זכה בשני פרסים: פרס בהט (הוצאת הספרים של אוניברסיטת חיפה) ופרס 'רוזן-צבי' (הפקולטה למשפטים, אוניברסיטת תל אביב).
 דור ה-Y - כאילו אין מחר (יחד עם תמר אלמוג), מודן הוצאה לאור, 2016. יצא לאור גם באנגלית: , 2019.
 "אנדרטות לחללי מלחמה בישראל: ניתוח סמיולוגי". תל אביב, מגמות ל"ד (2): 210-179, 1992 מאמר העוסק בסוציוגרפיה ובהיסטוריוגרפיה של מדינת ישראל, ויש בו נקודת מבט חדשה על "דת הלאום", על הציונות בכלל ועל תרבות השכול הישראלית בפרט. במאמר יש גם ניתוח של סמלי המדינה והציונות.

 תת-תרבות גלי צה"ל: תרבות בני הנוער בקיבוץ בראי שפתם. רמת אפעל, יד טבנקין, מרכז מחקרי, רעיוני ותיעודי של התק"ם, 1993
 כל שקרי האקדמיה: מה התקלקל במודל האוניברסיטאי ומה יחליף אותו (יחד עם תמר אלמוג), ידיעות ספרים, 2020. יצא לאור גם באנגלית:  Academia: All the Lies: What Went Wrong in the University Model and What Will Come in its Place, 2020
 חיינו לאן? הדור הצעיר בישראל בתקופה משברית (יחד עם תמר אלמוג), 2024. מחקר על דור ה-Z בישראל, על רקע אי היציבות המאופיינת בשנות התבגרותם: המשבר הפוליטי בישראל, מגפת הקורונה, המחאה נגד הרפורמה המשפטית ומלחמת חרבות ברזל. 

לקריאה נוספת
 הערך "עוז אלמוג" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 37, 2018, חיפה.

קישורים חיצוניים

 שאלת מחקר: פרופ' עוז אלמוג - סוציולוג, באנציקלופדיית ynet
 בדור המתגבש היום הפנאי מקבל ממ, מתוך "פנים - רבעון לתרבות, חברה וחינוך", גיליון 27 - חורף 2004; באתר הסתדרות המורים בישראל


  - תגובה למאמר של עוז אלמוג וגבי ויימן על "הרייטינג של פסטיגל העוני"





 כל הטורים של עוז אלמוג, באתר ynet



על הספר "פרידה משרוליק":


 אלי אשד, סיכום התרבות הישראלית, בבלוג "המולטי יקום של אלי אשד", 17 בספטמבר 2004


על הספר "כל שקרי האקדמיה":


 אלעד נחשון, ביקורת ספר: כל שקרי האקדמיה, באתר"מידה", 10 ביולי 2020

  רב שיח לרגל הוצאת הספר כל שקרי האקדמיה מאת פרופ' עוז אלמוג וד"ר תמר אלמוג, בערוץ יוטיוב של ספריית יונס וסוראיה נזריאן, אוניברסיטת חיפה
 עמי סלנט, סקירת ספר : כל שקרי האקדמיה : מה התקלקל במודל האוניברסיטאי ומה יחליף אותו, בבלוג "ידע וסקרנות דיגיטלית", יוני 2020


על האתר "אנשים - ישראל":
 אנשים ישראל - המדריך לחברה הישראלית - אתר אנציקלופדי שהקים אלמוג, העוסק בחברה הישראלית



הערות שוליים

קטגוריה:סגל אוניברסיטת חיפה: לימודי ישראל
קטגוריה:היסטוריונים ישראלים
קטגוריה:סוציולוגים ישראלים
קטגוריה:זוכי פרס בהט
קטגוריה:בוגרי בית הספר הריאלי
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת חיפה
קטגוריה:ישראלים שנולדו ב-1960